NETFLIX-ALKUPERÄISSARJA
SALAINEN METSÄ
Kuten näette, potilaan aivot ovat normaalia kehittyneemmät.
Siksi pieninkin ääni aiheuttaa kärsimystä.
Tunteita säätelee hyvin herkkä alue.
Olemme jo saaneet takaisin koetuloksia.
Kokeita on kuitenkin tehtävä lisää.
Olen tietoinen riskeistä, mutta tiedän,
että ainoa tapa lievittää kärsimystä on osittainen lobotomia.
Toimenpiteestä voi seurata -
kovia tuskia, eikä potilas ehkä kykene lainkaan tuntemaan tunteita.
Si-mok, onko korviisi sattunut enää leikkauksen jälkeen?
Ei.
Oletko viime aikoina ollut vihainen tai loukkaantunut?
En.
Entä oletko ollut iloinen tai nauranut ääneen?
En.
Minkälaista ruokaa himoitset? Mistä pidät?
En pidä mistään.
Entä ennen?
Piditkö silloin jostain tai inhositko jotain?
Millaista oli ennen leikkausta?
Tuntuivatko asiat erilaisilta?
Si-Mok ei kykene tuntemaan juuri mitään tunteita.
Meidän täytyy jatkaa tarkkailua.
Muitakin leikkauksesta aiheutuvia sivuvaikutuksia saattaa esiintyä.
-Siirrä autoasi! -Mitä oikein teet?
-On kiire! -Mikä sinua vaivaa?
-Mitä ihmettä teet? -Siirry!
-Antaa mennä. -Vauhtia nyt!
-Mitä oikein teet? -Siirrä se auto!
Olen Moo-sung Park.
Hauska tavata.
SANGHWA-RAKENTAMINEN JOHTAJA PARK
Tule käymään luonani. Meidän täytyy keskustella.
Tuo on 75-4.
Tuossa on 74-5.
Tässä on 76.
Anteeksi. Tiedättekö, missä on 75-3?
-Miksi seuraat minua? -Onko hra Park kotona?
Kuka hän on?
Asutteko siellä?
En. Mene tiehesi.
Mitä haaskausta. Ne olivat Moo-sungille.
En ole velkoja.
Mistä oikein puhut? Miksi minä velkojia pelkäisin?
Teidän talonnekin ulosmitataan.
Mennään.
Ethän ole täällä rahan takia?
En. Olen itse asiassa veloissa itsekin.
Kävitkö koulua Moo-sungin kanssa?
En.
Perheelläni oli juhlat.
Kaikki ruoka olisi mennyt, jos olisin odottanut loppuun asti,
joten otin vähän mukaani.
Moo-sung ei syö mitään, kun olen poissa.
Tässä se on.
Ethän varmasti ole velkoja?
Meillä ei ole rahaa.
Hän varmaan nukkuu.
Hän on valvonut öitä viime aikoina.
Miksi ovi on auki?
Odottakaa ulkona.
Moo-sung.
Veitsi on raapaissut käsivartta ja jättänyt pintahaavan kylkeen.
Kuolettava haava kaulassa.
Kolme pistohaavaa. Oikeakätinen tappaja.
Varmaan joku, joka kantaa kaunaa.
Suunniteltu vai spontaani teko?
Älä aliarvioi minua. Elämänne ovat käsissäni.
Minulla ei ole mitään hävittävää.
Kerro se pääsyyttäjälle.
Jos avaan suuni, hänet haudataan elävältä.
Minä en kuole yksin.
Tappajan käyttämä veitsi on täältä.
Tekijä siis tuli tänne aseettomana.
VEREN VOIMA
Soitan ilmoittaakseni murhasta.
Osoite on 75-3 Saebit-ro, Huam-dong.
Paikalle tarvitaan rikostutkintayksikkö. Uhri on kuollut.
Täällä on myös vanha nainen, joten lähettäkää ambulanssi.
Kuka olette?
VEREN VOIMA
HANGANG YONGSAN KAAPELI-TV
VASTAAMATON PUHELU
Soititte Yongsan kaapeli-TV:n asiakaspalveluun...
Soitan 75-3 Huam-dongista.
Onko Moo-sung Park tilannut korjaajan?
Oletteko hra Park?
Mihin aikaan teknikon on määrä saapua?
Hetkinen.
Hänen oli tarkoitus saapua klo 14.
Saisinko hänen nimensä ja osoitteensa?
Voimme ottaa häneen yhteyttä...
Olen syyttäjä Länsi-Soulin syyttäjänvirastosta.
Voinko saada hänen tietonsa?
- Anteeksi? -Hän on murhaepäilty.
Nimi ja osoite, kiitos.
Hänen nimensä on Jin-seob Kang.
Hänen osoitteensa on...
Se on 61 Saechang-ro.
Lähettäkää hänen kuvansa tähän numeroon.
Onko hän kuollut?
On.
Pojat,
-tutkikaa talon ympäristö. -Selvä.
Hei!
Täällä poliisi, onko siellä ketään?
Hei!
-Tekö soititte? Olemme poliisista. -Auttakaa rouvaa.
-Selvä. -Selvä.
Olohuoneessa on ruumis. Murha-asekin on siellä.
-Kuka olette? -Oletteko kunnossa?
-Olen syyttäjänvirastosta. -Rouva!
-Missä rikostutkintayksikkö on? -Syyttäjänvirastosta?
-Olette siis syyttäjä... -Rouva!
Rouva. Oletteko kunnossa?
Rouva.
Anteeksi.
Odottakaa!
Anteeksi.
Odottakaa! Herra!
Herra, odottakaa!
-Hän on... -Mikä hätänä? Kuka hän on?
Hän on...
Ota hänet kiinni! Älä päästä häntä menemään!
Pysähtykää! Ettekö kuuntele?
Hei!
Hitto.
Hyvä. Löytyipäs.
Idiootti. Turha yrittää karkuun.
Sisään.
Tässä on ystäväni hra Park.
Olen Moo-sung Park.
Hauska tavata, hra Si-mok Hwang.
Samoin.
Istukaa alas.
Olen kehunut teitä hänelle,
joten hän haluaa tutustua.
Olen kuullut paljon teistä.
Soitan yhden puhelun.
Olen halunnut tavata teidät pitkään.
Ymmärrän.
SANGHWA-RAKENTAMINEN JOHTAJA MOO-SUNG PARK
Halusin auttaa, koska työnne on tärkeää.
Ettehän pahastu. Siinä ei ole käyttörajaa,
joten käytättehän sitä hyvään.
Auto 0474, pysähtykää, olkaa hyvä.
JIN SEOB-KANGIN ANSIOLUETTELO
Hei, 0474, pysähtykää.
Nouskaa ulos.
Olen syyttäjä Hwang Länsi-Soulin syyttäjänvirastosta.
Mitä syytä syyttäjällä on paeta?
Jin-seob Kang. Hän on epäilty.
Mistä tiedätte?
Sammuttakaa sireeni. Se karkottaa hänet tiehensä.
Vastatkaa ensin.
Oletteko uhrin perhettä? Minne olette menossa?
Osoitteeseen 61 Saechang-ro.
Sireeni, olkaa kiltti.
HANGANG YONGSAN KAAPELI-TV
Hitto!
-Siirtykää! -Hei!
-Pois tieltä. -Jestas!
Helvetti.
Mitä...
Mitä helvettiä?
Häivy!
Saatana!
Paska.
Saatana!
Senkin...
Poliisilain kolmannen pykälän ensimmäisen momentin mukaisesti -
teidät on pidätetty virkavallan vastustamisesta.
Teillä on oikeus asianajajaan ja oikeus vaieta.
Teillä on myös oikeus olla vastaamatta.
Siinäkö kaikki, mitä hän myi?
Kyllä. Siinä kaikki.
Minä muuten maksoin hänelle. Miten rahoilleni käy?
Saatte ne takaisin myöhemmin.
Mihin oikein olette menossa?
Odottakaa! Pentele.
Milloin saan rahani...
Mikä tyyppi.
Missä...
Hei!
Sattuu.
YONGSANIN POLIISIASEMA
Jestas.
Hänkö vei epäillyn?
Olen pahoillani.
Minkä sille voi? Hän on kuitenkin syyttäjä.
Eikä se ole niin tärkeä juttu.
Olisit nähnyt sotkun talossa.
En tiedä, miten hän löysi ja vei ne.
Entä jos hän näki ne, kun korjasi TV:tä?
Miksi muuten syyttäjä sattui olemaan paikalla?
Menen sinne ottamaan selvää.
Minunkin on nähtävä epäilty.
-Mene vain. -Selvä.
Voisiko joku ottaa osan näistä jutuista?
Näissä kaikissa menee ikuisuus.
Senkin laiskuri.
Haloo.
Tietokoneko?
Kuulin, että syyttäjä päihitti sinut.
Kuka kehtasi ryppyillä sinulle, komisario Han?
Tämä urpo.
-Lähden kostoretkelle. -Huh huh.
Onko tuo syyttäjä vai julma konna?
Piirros on vähän...
Hei!
Hän käski menemään ensin sairaalaan.
Sanoiko päällikkö niin?
Miksi? Heräsikö uhrin äiti?
Kyllä. Tuota... Minä menen syyttäjänvirastoon.
Ei tarvitse. Voin minäkin mennä.
Näin on hyvä. Minä hoidan asian.
Olet ollut täällä kaksi kuukautta, ja hän kutsuu yhä "hei."
Miksei hän voi puhutella sinua oikein?
Etsivä Jang,
palaan pian.
Selvä. Mene rauhassa, komisario Han.
-Nähdään. -Nähdään. Onnea.
SYYTTÄJÄ SI-MOK HWANG
Voi ei. Hra Hwang, kasvonne...
Mitä tapahtui? Tekikö tuo törppö sen?
Oletteko kunnossa? Tuonko voidetta?
Olen kunnossa. Myöhemmin, nti Young.
-Tarvitsen sinut tänne. -Toki.
Teille on luettu oikeutenne pysyä vaiti.
Löysin ne pihalta.
En edes mennyt taloon.
Jalat ylös.
Onko nyt hyvä?
Mitä te nyt teette?
Se en ollut minä! En tehnyt sitä.
Jos olisit suunnitellut etukäteen, sinulla olisi ollut ase -
ja kengät jalassa.
Menit sinne korjaamaan TV:tä, ja hän sattui olemaan yksin.
Sitten huomasit veitsen lähellä.
Sinulla taisi napsahtaa päässä? Hetken mielijohteesta tehty murha.
Voi luoja, ei. Hän oli jo kuollut, kun menin sisään.
Olin jo juoksemassa pois järkyttyneenä, kun -
näin kaulakorut ja muut hänen vieressään.
Tiedän, ettei olisi pitänyt.
Miten olin niin tyhmä?
Mutta niin kaikki todella tapahtui. En tappanut häntä.
Miten pääsit sisään?
Joku päästi sisään. Joku avasi oven sisältäpäin.
-Kuka? -Mistä tietäisin?
Hän oli jo kuollut eikä muita ollut kotona.
Niin sanoit äsken.
Äiti ja poika ovat ainoat perheenjäsenet.
Poika on nyt armeijassa, eikä äiti ollut kotona.
Uhri oli yksin kotona ja löytyi kuolleena.
Joten kuka avasi oven?
Haamuko?
Soitin ovikelloa, ja joku päästi sisään.
Hänen täytyy olla tappaja. Sen, joka oli sisällä.
Hänet teidän pitäisi napata!
Miksi tappaja päästäisi jonkun sisään -
heti murhan jälkeen?
Hän tietenkin tahtoi lavastaa minut.
Mutta et mennyt sisään. Sanoit käyneesi vain pihalla.
Niin, koska arvasin ettette luottaisi minuun.
Entinen vanki menee tarkoituksella työhön,
jossa voi käydä kodeissa...
Luoja, tässä menee hermot.
Tappavatko entiset vangit ilman syytä?
Talossa oli sekamelska jo saapuessani.
Uskokaa minua!
Mitä tämä on?
Hän ei säpsähdä.
Hän on hämmentynyt.
Mitä tämä on?
Hän ei esitä, ettei tunne heitä.
Hän ei todella tunne.
PÄÄSYYTTÄJÄ CHANG-JUN LEE
Onko ongelmia?
Moo-sung Park.
Pahoitteluni. Jatkan etsimistä, mutten...
Hän on kuollut.
Anteeksi?
Hra Park on kuollut.
Milloin?
Miten?
Ryöstömurha.
Anteeksi?
Epäilty on täällä nyt.
Onko hänet jo saatu kiinni?
Onnittelut.
Varo sanojasi.
Olen pahoillani.
Mutta eikö ryöstömurha ole täydellinen?
Si-mok löysi ensimmäisenä ruumiin ja pidätti epäillyn.
-Mikä sattuma. -Se ei taatusti ole sattumaa.
Heidän on täytynyt toimia yhdessä.
Jos hän eläisi,
Si-mok syyttäisi meitä sen epäillyn sijaan.
Mitä jos hra Park kertoi kaiken ennen kuolemaansa?
Kuten mitä?
Emme pyytäneet häneltä taloja tai autoja.
Me vain lounastimme pari kertaa. Siinä kaikki.
Kuolleet miehet eivät tarinoi.
Ja palapelin tärkein palanen on poissa.
Si-mok on taitava,
mutta tätä hän ei selvitä ilman sitä palaa.
Ette tunne häntä riittävän hyvin.
Hän on kuin myrkkykäärme.
Hän käyttää tätä juttua kaivellakseen syvemmältä.
Antakaa minun hoitaa tämä juttu. Aion...
Annetaan Eun-soon hoitaa.
Harjoittelijan Si-mokin toimistossa?
Hän tekee siitä suuremman jutun.
Hänen on jo aika hoitaa oikeaa juttua.
Ja Si-mokiin verrattuna hän on helppo tapaus.
Tarkkaile, miten kaikki sujuu.
Se on liian ilmeistä.
Si-mok huomaa, että yritämme sulkea hänet ulos.
Olemme tehneet sen jo selväksi.
Hän saattaa yrittää saada meidät luopumaan viroistamme.
Siksi minun pitäisi hoitaa se ja...
Pidätkö Si-mokia tyhmänä?
Jättäisikö hän tapauksen suden suuhun?
Miksi olen susi?
Ikään kuin et tietäisi.
Tiedämme kumpikin, ketä hra Park eniten inhosi.
Työhön haettiin henkilöä, joka haluaa kodinomaisen työympäristön.
Jollain ex-vanginkin on elettävä.
Otin homman tienatakseni elantoni.
Olisi pitänyt mainita rikosrekisteristä,
mutta he sanoivat kohtelevansa hyvin.
Paskanmarjat.
Edes kusella ei ehdi käydä, saati syödä.
Täytyi kirjoittaa anteeksipyyntö, kun asiakkaat eivät tykänneet.
Minua ahdistellaan, jos viivyn jossain pidempään.
Myyntiäkin pitää tehdä. Viikonloppujakaan en saa vapaaksi.
Raadan viikonloputkin.
Ja tiedättekö, mitä maksetaan niska limassa raatamisesta?
Miksi muuten vuokranikin olisi myöhässä?
Jos vuokrasi on myöhässä, olet myös veloissa.
Sinulla on motiivi.
Minä -
tahdoin vain tehdä töitä ja aloittaa puhtaalta pöydältä.
Olen isä.
Minulla...
Minulla on muksu.
Vaimoni, hän on...
Hän on avuton, vaikka onkin äiti.
Olen ainoa, joka huolehtii lapsesta.
Puhun totta.
Haluan olla hyvä isä.
Haluan tukea lapseni kasvua.
Minä vannon. Halusin aloittaa alusta.
Tiedän. En olisi saanut ahnehtia,
kun näin ruumiin.
Mutta en tappanut häntä.
En todellakaan.
Miten olisin voinut olla niin sydämetön?
Viekää hänet pidätyskeskukseen.
Herra!
Mitkä ovat syytökset?
Täytetään ne myöhemmin.
Olen syytön!
En tehnyt sitä! Miksette usko?
Syytönkö?
Vaikka puhuisitkin totta,
näit kuolleen miehen yltä päältä veressä,
ja keskityit hänen ryöstämiseensä.
Syytönkö muka?
Sellaiseen eivät kaikki pysty.
Olen varastanut, mutten ikinä tappaisi ketään!
Luoja, minä...
Se en ollut minä. En tehnyt sitä.
En todellakaan tehnyt sitä!
Uskokaa minua!
En se ollut minä!
Ymmärrän.
Toki, selvä.
Kiitos. Teen parhaani.
Onnittelut.
Jestas, epäillyt eivät koskaan myönnä syyllisyyttään.
Ei yksikään.
Ja myöhemmin kaikki paljastuvat syyllisiksi.
-Herra. -Niin?
Nti Youngin harjoitteluaika päättyy tänään.
Joko siitä on puoli vuotta?
Kyllä aika rientää.
Onnittelut.
Syyttäjä Young.
Teidän kaikkien ansiota.
Pyydä DNA-analyysi ja kirjaa todisteeksi.
Kai vielä tämän kerran.
Soita ja pyydä epäillyn sosiaaliturvatunnus.
Ja etsi hänen tilinsä.
Tämän kerranko?
Hänestä on tehty rikosoikeudenkäynnin syyttäjä.
Niinkö?
Onnittelut.
Ensimmäinen juttu on tärkeä. Minkä sait?
Voin kuulemma sivuuttaa talous- ja poliittiset rikolliset -
ja aloittaa tämän päivän rikosjutuista.
Mitä? Sitten aloitat tyypistä, joka juuri oli täällä.
Kirjoitanko raportin ensin?
Ei käy.
Anteeksi?
Älä koske juttuun.
-Käyn asioilla. -Selvä.
Hra Hwang.
Hra Hwang, miksen voi työstää sitä?
Et vain voi.
Ettekö luota minuun?
En.
Mikä hätänä? Johtuuko se siitä murhasta tänään?
Kuulin, että joku hra Park kuoli.
Kuten sanoin aiemmin,
olet saanut pikkumaisen oppi-isän.
Hän on ahne myös.
Eikö hän anna sinulle sitä juttua?
En ole itse asiassa kuullut vielä jutusta.
Se on kai murha.
Juodaan kupilliset teetä toimistossani.
Syyttäjä Hwang.
Tapaamme taas. Olen Su-chan Kim Yongsanin poliisiasemalta.
-Päivää. -Pieni hetki.
Teitte noin aiemminkin. En anna teidän karata kahdesti.
Tulitteko tapaamaan minua?
Kyllä. Meidän poliisienkin täytyy kirjoittaa raportteja.
Jatkakaa.
Jahtasitte häntä.
Mistä tiesitte, että hän on epäilty?
Näin TV-teknikon,
jonka oli määrä korjata uhrin TV, pakenemassa paikalta.
Siinä tapauksessa,
mistä tiesitte hänen tulleen korjaamaan uhrin TV:tä?
Näin, että uhri, keski-ikäinen työtön mies,
oli lukemassa poikansa kirjaa, joten hänellä täytyi olla tylsää.
Yritin avata TV:n, mutta se ei toiminut.
Mitä teitte siellä alun alkaenkaan?
Tunsin uhrin henkilökohtaisesti.
Mikä oli suhteenne hra Moo-sung Parkiin?
Sanoinhan, että tunsin hänet.
Millaisen ensivaikutelman sait hänestä?
Anteeksi? Ensivaikutelmanko?
Hänhän on kuollut. Miksi kysytte?
Voitte soittaa, jos tulee lisäkysymyksiä.
-Syytättekö epäiltyä? -Minun pitäisi.
Niin pitäisi.
Eri asia on, mistä häntä syytän.
POLIISI - ÄLÄ YLITÄ
TAKSI
Ei. Hän oli jo kuollut, kun saavuin.
Kuka siellä?
Saamarin...
Pysy siinä.
Mitä luulet tekeväsi? Urpo!
Kiitos, että avustatte tutkimuksiani.
Olen ollut kotona,
joten auto on ollut tässä koko ajan.
Mutta siinä on vain kuvia kadusta.
-Ette löydä mitään. -Aivan.
Uusi maksaa aika paljon.
Annan sen kohta takaisin, hetki vain.
Muistikortti...
Muistikorttini!
Anna muistikorttini! Senkin...
Hitto.
Hienoa työtä tänään.
Hienoa työtä.
SYYTTÄJÄ SI-MOK HWANG
MOO-SUNG PARKIN MURHAN TAPAUSRAPORTTI
Saimme jutun poliisiraportin, joten kurkistin.
Pyydän anteeksi.
Pystytkö siihen?
Kyllä. Voitte luottaa minuun.
Miten aiot voittaa?
Pitääkö minun olla itse oikeudenkäynnissä?
Totta kai sinun täytyy. Miksi edes kysyt?
Todistusaineisto on selvä.
Varastettujen korujen on varmistettu kuuluneen uhrin äidille.
Veritahra sukassa -
täsmää myös uhrin DNA-profiiliin.
Onko veitsessä sormenjälkiä?
Veitsessä on vain äidin jäljet.
Epäilty, Jin-seob Kang, väittää, ettei tappanut uhria.
Hän sanoo saapuneensa murhan jälkeen ja vain vieneensä korut.
Uhri oli todella tilannut hänet paikalle.
Teko ei selvästi näytä suunnitellulta.
Miten kumoat hänen väitteensä?
Vaikka hänet tilattiin,
murtautuminen uhrin kotiin tarkoittaa,
etteivät hänen aikeensa olleet jalot.
Mikä murtautuminen?
Uhrin äiti sanoo,
että uhri oli yksin paikalla.
Ovea pidettiin aina lukossa velkojien varalta.
Miten muutenkaan hän pääsi?
Hän väittää, että hänet päästettiin tarkoituksella sisään,
ja lavastettiin murhaan.
Potaskaa.
Sanotko noin tuomarille?
Älä tee kielelläsi noin.
Anteeksi.
Keksitkö mitään vastakannetta, jolla kumoat kaiken kerralla?
Ratkaisevaa todistusaineistoa,
joka todistaa uhrin olleen silloin elossa.
Onko sellaista?
Talossa ei ollut valvontakameroita.
Mikä tuo on?
Mistä saitte tämän?
Tästä näkyy, ettei hän murtautunut.
Se ei silti osoita uhrin olleen -
yhä elossa silloin.
Miksei?
Epäillyn tarina siitä, että hänet päästettiin sisään,
jotta hänet voitiin lavastaa, on todellakin uskottava.
Äsken se oli potaskaa.
Puolustus tulee toistamaan sitä.
Kyllä.
Katso tätä.
Kun velkojia pelkäävä kuulee ovikellon,
hän kurkistaa ensimmäisenä ulos.
Epäilty -
on siis tappaja.
KOPIOIDAAN TIEDOSTOJA KÄSITELLÄÄN
Hra Hwang.
Kyllä, sinun pitäisi mennä.
Miksi? Tarvitsen sitä oikeudenkäyntiin. Se on tärkeä todiste.
Huomenna.
Huomenna minun on saatava se.
Kahdessa ja puolessa minuutissa.
Mutta en tehnyt sitä.
En todellakaan tehnyt sitä.
Kuinka olisin voinut olla niin sydämetön?
Olen varastanut, mutten ikinä tappaisi ketään!
Täällä rikosjaosto neljännestä kerroksesta.
Olen syyttäjä Si-mok Hwang.
Lähetän teille videon.
Analysoikaa se.
MOO-SUNG PARKIN MURHAN TAPAUSRAPORTTI
Analyysin täytyy olla jo valmis. Onko tuo alkuperäinen tiedosto?
Kuulin, että toimit syyttäjänä Huam-dongin tapauksessa.
Varmaan rankkaa aloittaa murhajutulla.
Olen täysin varma voitostani.
Miksi?
Tämä todistusaineisto ratkaisee jutun.
Se täytyy vain kirjata todistelistaan.
Eun-soo.
Ensimmäinen oikeudenkäynti on vain kerran, joten tee siitä unohtumaton.
Autanko sinua päihittämään hänen juristinsa mennen tullen?
Todistelistaanko? Ei tällaisia todisteita listata.
Jäät minulle velkaa tästä.
Hei, älä mene sinne -
ellei se ole ainoa keino kalastella vihjeitä tekijästä.
- Ilmaista ruokaako kaipaat? -Jestas.
Ei se vie kauaa.
Kyllä.
- Käyn kohti sinua, oi Herrani - Käyn kohti sinua, oi Herrani
- Käyn kohti sinua - Käyn kohti sinua
- Tietäni viitoittaa - Tietäni viitoittaa
- Pyhä ristisi - Pyhä ristisi
- Virteni matkalla soi täynnä toivoa - Virteni matkalla soi täynnä toivoa
- Käyn kohti sinua, oi Herrani - Käyn kohti sinua, oi Herrani
- Käyn aina, Herrani, kohti sinua - Käyn aina, Herrani, kohti sinua
- Aamen - Aamen
Ei tarvitse nousta.
Kiitos.
Tässä on pojanpoikani.
Kuulin, että suoritatte asepalvelusta.
Varmasti rankkaa.
Kyllä.
No, minun täytyy mennä.
KOREAN KORKEIN OIKEUS
SYYTETTY JIN-SEOB KANG SYYTTÄJÄ EUN-SOO YOUNG
PÄIVÄN OIKEUDENKÄYNTI OIKEUSSALI 407
Kävin koruliikkeessä,
ja keräsin todisteet.
Sitten varmistin, että epäillyn varastamat korut...
TODISTAJANAITIO
...todella kuuluivat uhrin äidille.
Mutta se, että hän varasti,
eihän se tarkoita hänen tappaneen uhria?
Mutta rikospaikalla...
Vastatkaa kyllä tai ei.
Tekeekö varastaminen tappajan?
-Ei. -Kiitos.
Ei muuta, Herra tuomari.
Todistaja voi mennä takaisin paikalleen.
Uskon, että voitamme.
OIKEUSAVUSTAJA
SYYTTÄJÄ
-Kuka hän on? -Kaiketi syyttäjä.
Muista, mitä sanoin. Kaikki on siellä.
Herra tuomari, haluaisin tuoda esiin tämän vastahankitun todisteen.
Meille ei kerrottu etukäteen.
Saimme vasta vahvistettua sen oikeellisuuden.
Se on kuitenkin tärkeä todiste,
jolla on suurta merkitystä.
Molemmat osapuolet, tulkaa eteen.
Koko oikeudenkäynnin ajan -
syytetty on kiistänyt syytteet ja väittänyt saapuneensa -
paikalle murhan jälkeen.
Herra tuomari, katsokaa tämä video.
Saimme sen viime yönä -
lähelle pysäköidyn auton kojelautakamerasta.
Viime yönäkö?
Tästä näkyy, kuinka syytetty saapuu paikalle murhapäivänä.
Kyllä. Tuo olen minä.
TUOMARI
Kun hän odottaa jotakuta -
avaamaan oven soitettuaan ovikelloa.
Tässä.
Katsokaa.
-Mitä tuo on? -Mitä tapahtui?
Selvästi murhaaja.
Voimme nähdä,
että uhri oli selvästi elossa -
syytetyn saapuessa.
Luoja. Hän todella oli elossa.
Tarkistaaksemme mahdollisen kolmannen osapuolen sekaantumisen -
kävimme läpi 12 tuntia materiaalia -
ennen uhrin kuolinhetkeä.
Syytetty oli ainoa,
jonka kamera tallensi saapuvan paikalle.
Todiste ei ollut listalla, koska vielä tarkistimme sitä.
Suokaa anteeksi.
Puolustusasianaja, onko teillä lisättävää?
Ei. Olkaa kiltti.
-Ei, herra tuomari. -Minä en tehnyt sitä.
Ei! Tuo on täyttä valhetta.
Se on huijausta. En tehnyt sitä. Uskokaa!
-Hiljaisuus! -En tehnyt sitä.
En tappanut häntä.
Se on väärennös. Miksi valehtelette?
Hän oli jo kuollut, kun saavuin!
Uskokaa minua, minä pyydän.
Herra tuomari, pyydän. Kertokaa heille.
Jung-eun, en tappanut häntä. En tehnyt sitä!
En todella tehnyt sitä. Miksi teette näin?
En tappanut häntä.
En tappanut, herra tuomari.
En se ollut minä. Miksi teette näin?
En tappanut häntä.
En tehnyt sitä, herra tuomari.
Syytetty kieltää selvät todisteet,
eikä osoita mitään katumuksen merkkejä.
Siksi täten tuomitsen hänet 22 vuodeksi vankeuteen.
Rouva, tulitteko yksin?
Missä on pojanpoikanne? Miksette tullut hänen kanssaan?
Anteeksi, hetki vain. Niin.
Kyllä, se on ohi.
Missä? Toinenko?
Ei, se sopii. Voin mennä. Toki.
Jestas.
Ette kai...
Oletteko...
Kyllä, Si-mok Hwang. Niin, Si-mok.
Mukava törmätä näin.
Kuinka kauan siitä on?
Parisenkymmentä vuotta.
Silloin sinä yhtäkkiä...
Kappas. Olet nykyään syyttäjä.
Saitkin aina niin hyviä arvosanoja.
Teet sinäkin näemmä tämän alan töitä.
Olen vain toimistopäällikkönä pienessä yrityksessä.
-Hra Kim. -Pahoitteluni.
Minun on mentävä.
Anteeksi, soitellaan. Palataan pian asiaan.
Hei, oli todella mukava törmätä.
"Herra tuomari, haluaisin tuoda esiin tämän vastahankitun todisteen."
Olit hyvä.
Onneksi kuuntelin sinua ja toin sen esille vasta lopussa.
Sitä kutsutaan taidoksi.
Tarinankerronta on tärkeää oikeudessa.
Mitä, missä ja milloin. Miten tehdä väitteistä vaikuttavampia?
Jään palveluksen velkaa.
Hra Hwang.
Ettekö osaa kehua?
Oppilaanne voitti ensitapauksensa.
Miten hän kehtaa kävellä pois, kun puhun?
Se penteleen...
Hra Seosta oli suurta apua.
Ensimmäinen oikeudenkäynti on tärkeä.
Minulla oli niin vankat todisteet,
että sain häneltä vain vähän lisäneuvoja.
Ensin pitäisi oppia vallan muuta.
Eikö vain voitto ratkaise?
En väärentänyt aineistoa, ja voitin joka tapauksessa.
Joka tapauksessa.
Jin-seob!
-Jin-seob! -Kulta!
-Jin-seob, ihan hetki. -Jung-eun. Kulta!
-Odottakaa. Vain hetki. -Min-jae!
Päästäkää irti!
-Antakaa nähdä vauva. -Päästäkää.
-Antakaa hänen nähdä kerran poikansa! -Vain hetken!
-Kulta. -Jin-seob.
Kulta. Min-jae.
Isä on pahoillaan.
Isä on hirveän pahoillaan kaikesta.
-Vain hetki. -Isä on pahoillaan. Vain hetki!
Kulta, Min-jae.
OIKEUSMINISTERIÖ
-Kulta, Min-jae! -Mitä minä nyt teen?
-Min-jae! -Jin-seob!
Jin-seob.
Mitä minä nyt teen, Jin-seob?
Jin-seob.
Jin-seob!
Minulla on ikävä häntä.
Hän oli varmasti kauhuissaan.
Se oli varmasti tuskallista.
Minun olisi pitänyt pysyä hänen rinnallaan.
Haluan mennä hänen mukaansa.
Minun olisi pitänyt kuolla hänen kanssaan.
Tule kanssani, Si-mok.
AKATEEMISEN HUIPPUOSAAMISEN PALKINTO TASO 2, LUOKKA 3, SI-MOK HWANG
Kuollaan yhdessä.
Äiti -
ja sinä.
Nyt vain...
Äiti, se on minun syytäni. Ole kiltti, äiti.
En tee sitä enää koskaan, äiti.
En pysty tähän enää.
Äiti.
Olen pahoillani.
Olen pahoillani, äiti.
Äiti.
Aivan.
Oliko hän ystäväsi?
Kyllä, lukiosta.
Ymmärrän.
HRA PARKIN MURHAN TAPAUSRAPORTTI
Rikkaat eivät mene vararikkoon.
Hän on pitänyt koruistaan kiinni.
Se houkuttelee varkaita.
Hän oli myynyt kaiken, vain nuo olivat jäljellä.
Miten sydäntäsärkevää.
Miksi menit sinne silloin?
Nytkö kysyt sitä?
Kerro.
Uhri, Moo-sung Park, hyödynsi kaikkia suhteitaan -
vararikon välttämiseksi.
Pian hän kuitenkin tajusi,
että rahalla hankitut suhteet olivat hävinneet rahojen mukana.
Hän oli ilmeisesti varma,
että hän kykenisi nousemaan vielä, jos välttäisi kavallussyytteet.
Ylimielisyys oli hänen tuhonsa.
Kuinka hän kehtasi pitää syyttäjiä turvaverkkonaan?
Eikö hänellä mielestäsi ollut syytä ajatella niin?
Mikä on päätelmäsi?
Päätelmäni on.
Yksinkertainen ryöstömurha, kolmannen osapuolen tekemä.
Kolmannen osapuolen.
Kuulostaa siltä, että mielestäsi mukana on myös toinen osapuoli.
Hän tiesi jotain, jonka julkitulo olisi pilannut jonkun elämän täysin.
Kerro se apulaispääsyyttäjälle.
Jos avaan suuni, hänet voidaan haudata elävältä hetkessä.
Jotain uhattiin.
Hra Park, joka leikki tulella,
uhkasi paljastaa todisteet -
lahjuksista ja toimittamastaan viihteestä.
Halusitko tuhota sen toisen osapuolen?
Siksikö liittoudut Parkin kanssa?
Jotta voit poistaa kaikki korruptoituneet kollegasi?
Luulet olevasi ainoa kunniallinen.
Mätä voidaan leikata pois.
Mutta sama kohta mätänee taas,
vaikka sen leikkaisi aina pois.
Olen nähnyt sen joka päivä kahdeksan vuoden ajan.
Yksikään organisaatio ei leikkaa -
oikeaa kättään irti vasemmalla.
Vain toiveikkaita rangaistaan.
Siksikö Park kuoli?
Palkkasiko se henkilö, jota hän uhkasi, entisen rikollisen tappamaan hänet?
Si-mok, olen pettynyt.
Olit aiemmin niin fiksu.
TV:n hajottaminen jonkun talossa -
ja sellaisen korjaajan löytäminen, joka on entinen vanki...
Se henkilö ei ole kovin kömpelö.
Mitä hän sitten tekisi?
Jin-seobin väite, että Park oli jo kuollut.
Mielestäni se voi olla totta.
Oikea tappaja voi olla joku muu.
Hra Parkin tappamisen jälkeen -
tappaja saattoi yrittää hankkiutua eroon todisteista.
Hän kävi läpi talon jokaisen nurkan,
ja korut päätyivät rytäkässä lattialle.
Mutta juuri sinä osoitit tuon olettamuksen vääräksi.
Se on totta.
Hyvin tehty.
Olet pätevä.
Varmasti harmittaa.
Hae kulhollinen soppaa lohdutukseksi.
Kiitos.
Hra Park kertoi itse,
että liittoutui kanssasi.
Hän sanoi sinun olevan häikäilemätön ja kylmä,
joten minun olisi parempi auttaa häntä, ennen kuin teet mitään.
Si-mok,
älä ymmärrä väärin.
Hän ei luottanut sinuun.
Hän halusi näyttää minulle.
Mutta silti kysyit, miksi menin sinne.
Teitkö niin selvittääksesi kuinka paljon tiedän?
Asiasta, jolla Park uhkaili sinua.
Siitä, mikä voi tuhota sinut hetkessä.
Mietit, mikä se on -
ja tiedänkö sitä.
Joten?
Menen syömään soppani.
Onko tämä alue kirottu?
Kamalaa. Voi poloista.
Siitä on näemmä jo aikaa.
Tuntuu niin pahalta.
Luulimme, että Onni karkasi,
mutta sille kävikin näin.
Ehkä joku tappoi sen, koska se haukkui.
Entä jos se oli varas?
Varasko?
Onko mitään kadonnut?
Loukkaantuiko kukaan?
Ei meillä ole käynyt varkaita.
Pari kuukautta sitten.
Näettekö tuon talon tuolla?
Joku kuoli siellä.
Itse asiassa -
Onni katosi samana päivänä.
Odottakaa. Hetkinen.
Millainen paskiainen tekee näin?
Ei pieni koiramme voinut niin lujaa haukkua.
Ja me kun luulimme, että se karkasi.
Voi Onni-parkaa.
No? Haluatko, että se analysoidaan?
Haluan vain varmistaa asian.
Voin viedä sen. Olen menossa kansalliseen rikostutkintapalveluun.
Ei tarvitse. Minä menen.
Olen menossa muutenkin.
Hyvä on.
Vie tämä heille.
Kiitos.
SYYTTÄJÄ SI-MOK HWANG
Etsikää Jin-seob Kang heti.
Älkää jättäkö yksin.
Tämä on epäoikeudenmukaista.
Tulen hulluksi näistä vääristä syytöksistä.
En tappanut häntä.
Se on kaikki valhetta.
Se on suuri huijaus.
Olen syytön.
Kukaan muu ei sitä ehkä tiedä, mutta minä tiedän.
En tappanut ketään.
Syyttäjä muutti todistetta,
ja teki minusta murhaajan.
Huusin ääni käheänä,
mutta kukaan ei edes kuunnellut,
koska minulla ei ole valtaa, suhteita tai rahaa.
Miksi virun sellissä -
loppuelämäni jostain, mitä en tehnyt?
Miksi poikani varttuu murhaajan lapsena?
En voi edes kuolla rauhassa, koska tiedän, että lastani kiusataan -
ja vähätellään koko hänen elämänsä ajan.
Se syyttäjä, joka kohteli minua kuin arvotonta eläintä.
Vanki 36085!
Tahdon ilmiantaa minut häpäisseen syyttäjän -
kuolemani kautta.
Osoitan syyttömyyteni kuolemallani.
Minä -
en tappanut häntä.
SALAINEN METSÄ
Sinä tapoit Jin-seobin!
Mikä sai hänet niin vakuuttuneeksi?
Se ei olisi tallentunut, jos kulma olisi väärä.
Oletko varma, ettet tahdo kuulla mitä tiedän?
Nyt on sinun vuorosi. Mitä tiedät?
Syyttäjät väärensivät aineiston, vai mitä?
Oletko löytänyt vielä mitään?
Löydän hänet pian. Anna lisää aikaa.
Tajuatko, mitä olet tehnyt?
- Mistä löysit veritahran? - Jin-seob ei edes käynyt siellä.
Jonkun muun on täytynyt jättää se.
- Joku muu on syyllinen. - Kuka olet?
Tekstitys: Vertti Luostarinen